Polisie gooi glo skokgranate na hond, skiet hom dood | Netwerk24
Polisie gooi glo skokgranate na hond, skiet hom dood
Deur Jackie Kruger 12 Oktober 2018 11:40
Polisiebeamptes in George het na bewering skokgranate na ’n hond gegooi by ’n huis wat hulle deursoek het.
Die hond wat na bewering deur polisiebeamptes in Pacaltsdorp doodgeskiet is.
Nadat die skokgranate ontplof het, het die polisiebeamptes die dier een keer geskiet.
Die hond het oor die heining na ’n buurerf gespring, waar die polisiebeamptes die dier met nog twee skote doodgeskiet het, sê Wendy Jones, woordvoerder van die Tuinroete-dierebeskermingsvereniging (DBV).
Die hond was aan ’n lang loopdraad vas.
Volgens Jones het ’n ooggetuie gesien wat gebeur en die DBV ontbied. Insp. Henrico Pypers van die DBV is na die huis in Syferfontein in Pacaltsdorp, waar hy die hond se karkas aan ’n ketting aan die loopdraad in die buurerf gekry het. Daar was bloedspatsels aan die heining tussen die erwe.
Die DBV het intussen met die polisie oor die voorval vergader.
Man aangekla ná hond mishandel is
’n DBV-tak is werklik dringend nodig hier
Video wys glo hoe hond wreed op fliekstel mishandel word